Maarten 't Hart

Maarten 't Hart (Maassluis, 25 november 1944) is 'ne Nederlandse bioloog en sjriever.

't Hart woort gebore in 't Zuid-Hollands Maassluis en greujde op in e christelek-gerifformeerd milieu. Nao 't lyceum góng heer biologie studere in Leiden. In ziene studententied verloor heer zie geluif. In 1971 debuteerde heer es romansjriever mèt Stenen voor een ransuil; oonderwijl góng heer door mèt zie wetensjappelek werk, wat in 1978 tot 'n promotie veurde. Sindsdeen heet 'r veural vaan de pen geleef; neve romans sjreef heer ouch korte verhaole en (dèks polemische) columns.

De romans vaan 't Hart speule ziech in 't gemein tege 'n geliekaardege achtergroond aof; de mieste zien sterk otobiografisch. Trökkierende eleminte zien z'n jäög in Maassluis, 't gerifformeerd geluif (en 't verlees daovaan), de klassieke meziek, de oonbereikbaar (jäög)leefde en de natuur. Um zien combinatie vaan de rebellie tegen 'n gerifformeerde jäög mèt 'n leefde veur 'hoeger' kuns en wetensjap heet me häöm wel 'Wolkers in colbert' geneump.

't Hart zie werk is geleef, neve Nederland veural ouch in Duitsland. Zien bekindste werke zien Een vlucht regenwulpen (1978) en Het woeden der gehele wereld (1993); allebei zien verfilmp.

Veur zie werk heet heer diverse prieze gekrege, boeoonder de P.C. Hooftprijs veur verhaolend proza vaan 2025.

Categorie:Laevende luuj
Categorie:Luuj gebaore in d'n twintigsten iew
Categorie:Persoene oet Nederland
Categorie:Nederlandstalige sjrievers
Categorie:Biologe